钦定古今图书集成/明伦汇编/官常典/第080卷 > 乐陵密王思誉
## 钦定古今图书集成/明伦汇编/官常典/第080卷 > 乐陵密王思誉

按《魏书乐陵王传》，“乐陵康王胡儿无子，以汝阴王天
赐之第二子永全后之”，袭封后改名思誉。高祖初，蠕
蠕犯塞，以思誉为镇北大将军、北征大都将。后除使
持节、本将军、领护匈奴校尉、都督中军都将，出为使
持节、镇东大将军、和龙镇都大将、营州刺史，加领护
东夷校尉，转为镇北将军，行镇北大将军。高祖引见
百官于光极堂，谓思誉曰：“恒、代路悬，旧都意重，故屈。
叔父远临此任，不可不敬慎所临，以副朕望。”及穆泰
阴谋不轨，思誉知而不告，恕死削封为庶人。太和末，
还复其王封。正始四年薨，赠光州刺史，谥曰密王